আমাদের কথা শুনে কাকু বললেন,"এখান থেকে কয়েক কিলোমিটার দূরে একটা গোরস্থান আছে, বছর তিনেক আগে এক অমাবস্যার রাতে একটা টাঙ্গাওয়ালা তার ভাইকে সাথে নিয়ে টাঙ্গা করে এই রাস্তা দিয়ে বাড়ি ফেরার সময় ঠিক রাত বারোটায় আচমকা এক বাজ পড়ে ঘোড়া সমেত টাঙ্গাওয়ালা আর তার ভাই মারা যায়। সেই দিনটা ছিল শনিবার। শুনেছি তারপর থেকে প্রত্যেক অমাবস্যার রাতে বিশেষ করে ওই দিন শনিবার হলে ওই টাঙ্গাওয়ালা গোরস্থানের কাছে রাস্তার ধারে টাঙ্গা নিয়ে দাঁড়িয়ে থাকে, আর তার ভাই কিছুটা দূরে একটা ঝুপড়ির সামনে দাঁড়িয়ে থাকে ওদের সওয়ারের জন্যে। কালও অমাবস্যা আর শনিবার দুইই ছিল।"